**DECIZIA ETAPEI DE INCADRARE**

**Nr. din .2015**

    Ca urmare a solicitarii de emitere a acordului de mediu adresate de **SC A-ICHTHUS SRL** din oraş Frasin, nr. 1, jud. Suceava, inregistrata la Agentia pentru Protectia Mediului Suceava cu nr. 4936/23.05.2013, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 16.01.2015, ca proiectul **“CONSTRUIRE FERMĂ PISCICOLĂ, CREŞTERE ŞI PROCESARE PĂSTRĂV”** propus a fi amplasat în com. Vama, sat Molid, str. Tocila, jud. Suceava nu se supune evaluarii impactului asupra mediului si nu se supune evaluarii adecvate.

  Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

 a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 1f). crescătorii pentru piscicultură intensivă.

b) Proiectul nu face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar;

c) Obiectivele investiţiei nu sunt amplasate în zone geografice sensibile sau în zone de protecţie specială;

d) Prin mărimea şi tehnologia utilizată prin proiect, la punerea în funcţiune a acestuia nu va fi afectată calitatea factorilor de mediu prin emisii poluante:

Amenajarea piscicolă va fi amplasată pe malul drept al pârâului Tocila, care este afluent de stânga al râului Moldova, la circa 0,2 km amonte de confluența cu râul Moldova.

 Suprafata totala a terenului este de 5526 mp liber si este situat in intravilanul comunei, avand folosinta actuala de arabil si fanete.

Investiția analizată presupune realizarea următoarelor obiective:

- Incinta 1:

* + - puţuri alimentare cu apă tehnologică - 4 buc. cu dimensiunile Ø 0,7 m, H = 6 m, cu un debit proiectat de 20 l/s.
		- bazin apă tehnologică

- Incinta 2:

* + - bazine păstrăv:
		- bazine precreştere păstrăv, Ø 7 m, 6 buc.
		- bazine îngrășare păstrăv, Ø 10 m, 10 buc.
		- casa păstrăvarului + hala de incubare și de precreștere a alevinilor
		- puţ alimentare apă menajeră şi apă tehnologică incubator
		- parcare, separator produse petroliere
		- ministaţie de epurare.

Pentru alimentarea cu apă menajeră a casei păstrăvarului și apă tehnologică a bazinelor din Hala incubare și preșcretere alevini se va realiza un puț propriu cu dimensiunile Ø 0,8 m, H = 6 m.

Pentru parcarea mijloacelor auto se prevede realizarea unei parcări cu o suprafaţă de 180 mp. Pe partea sudică a parcării s-a prevăzut o rigolă betonată pentru colectarea și evacuarea apelor pluviale. Prin intermediul rigolei, cu o lungime de 10 m, apa pluvială va fi colectată și trimisă la un separator de produse petroliere. Se va monta un separator de produse petroliere dimensionat pentru un debit de ape pluviale de 1,2 l/s.

Pentru epurarea apelor uzate menajere se va monta o stație de epurare SBR, dimensionată pentru 1 - 6 LE, din polietilenă, bicompartimentată, cu un volum total = 3.500 l și un volum util = 3.100 l, respectiv înălțimea de 1,82 m. Apele epurate de la ministaţia vor fi trimise la căminul CE5 prin intermediul unei rețele PVC KG Ø 160 mm, L = 3 m, de unde sunt vor fi deversare în emisar - pr. Tocila prin intermediul unei conducte PVC KG Ø 500 mm, L = 7 m și a unei guri de vărsare.

 **Evacuare ape tehnologice** de la bazinele de păstrăv (creștere și puiet), convențional curate, vor fi evacuate din bazine prin intermediul câte unei conducte PVC Dn 200 mm, Ltotal = 80 m, preluate de conducte PVC Dn 300 mm, Ltotal = 152 m, respectiv conductă PVC Dn 400 mm, Ltotal = 57 m și trimise la căminul CE5. Apele tehnologice de la Hala de incubare, convențional curate, vor fi evacuate prin intermediul unei conducte PVC Dn 200 mm, L = 14 m, în conducta de canalizare din incintă PVC Dn 400 m, respectiv în căminul CE4. Din căminul CE5, prin intermediul unei conducte PVC KG Ø 500 mm, L = 7 m și a unei guri de vărsare, apele tehnologice, convențional curate, împreună cu apele menajere epurate și cu apele provenite de la parcare, după trecerea prin separatorul de produse petroliere, vor fi descărcate în emisar - pr. Tocila.

Activitatile piscicole nu sunt generatoare de ape uzate. Degradarea calitatii apei utilizate in piscicultura poate conduce la pierderea in totalitate a productiei piscicole.

 Scopul investiţiei este de asigura condiţiile de creştere şi dezvoltare a populaţiei piscicole (păstrăv).

   II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

Proiectul propus nu poate afecta direct sau indirect nici o arie protejată de interes comunitar;

Conditiile de realizare a proiectului:

1. neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;
2. se vor amenaja locuri de colectare selectivă a deşeurilor ce vor rezulta din executarea lucrărilor de construcţii, respective a funcţionării, în pubele/ containere inscripţionate corespunzător, în condiţii de siguranţă pentru mediu şi sănătatea umană şi se va asigura gestionarea corespunzătoare a acestora în conformitate cu prevederile Legii nr. 211/2011 cu modificările şi completările ulterioare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.